Diari Oficial de la Generalitat Valenciana


Sumari del DOGV 6527, del 24-05-2011 (2011/5983)

RESOLUCIÓ de 18 de maig de 2011, de la Direcció General de Personal de la Conselleria d'Educació, per la qual se citen les persones interessades en el procediment abreviat número 65/2011 a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6527

Data del DOGV
:   24-05-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/5983


Data del document
:   18-05-2011

Organisme emissor
:   Conselleria d'Educació

Tipus de document
:   Resolució

RESOLUCIÓ de 18 de maig de 2011, de la Direcció General de Personal de la Conselleria d'Educació, per la qual se citen les persones interessades en el procediment abreviat número 65/2011 a comparéixer en la via jurisdiccional.  
 [2011/5983]  
El Jutjat Contenciós Administratiu número 5 de València ha reclamat d'esta unitat administrativa l'expedient referit al procediment que es descriu:  
Recurrents: Confederació Sindical de CCOO .  
Interessats:  
Els participants en la convocatòria de data 23 de novembre de 2010 de borsa de treball en el cos de professors de Música i Arts Escèniques, en les especialitats d'Orgue, Saxòfon, Viola i Teoria Teatral, per a atendre vacants o substitucions en centres docents públics dependents de la Conselleria d'Educació.  
Els participants en la convocatòria de data 15 de desembre de 2010 de borsa de treball en el cos de catedràtics de Música i Arts Escèniques, en les especialitats de Cant, Estètica i Història de la Música, Flauta Travessera, Viola i Violí, per a atendre vacants o substitucions en centres docents públics dependents de la Conselleria d'Educació.  
  
Els participants en la convocatòria de data 13 de gener de 2011 de borsa de treball en el cos de professors de Música i Arts Escèniques, en les especialitats d'Harmonia i Melodia Acompanyada, Contrapunt i Fuga, Interpretació i Musicologia, per a atendre vacants o substitucions en centres docents públics dependents de la Conselleria d'Educació.  
  
Descripció:  
Recurs contenciós administratiu interposat contra les resolucions de 23 de novembre de 2010, 15 de desembre de 2010 i 13 de gener de 2011 del director general de Personal, per les quals es convoquen les borses de treball del cos de professors i catedràtics de Música i Arts Escèniques, per a atendre vacants o substitucions en centres docents públics dependents de la Conselleria d'Educació.  
Referència del tribunal: procediment abreviat número 000065/2011.  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat l'expedient de referència i citar els interessats en els procediments descrits a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 5 de València. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
  
  
València, 18 de maig de 2011.- El director general de Personal: David Barelles Adsuara.